CELEX: 62010CA0544
Language: ro
Date: 2012-09-06 00:00:00
Title: Cauza C-544/10: Hotărârea Curții (Camera a treia) din 6 septembrie 2012 (cerere de pronunțare a unei hotărâri preliminare formulată de Bundesverwaltungsgerichts — Germania) — Deutsches Weintor eG/Land Rheinland-Pfalz [Trimitere preliminară — Apropierea legislațiilor — Sănătate publică — Informarea și protecția consumatorilor — Etichetarea și prezentarea produselor alimentare — Noțiunile „mențiuni nutriționale” și „de sănătate” — Regulamentul (CE) nr. 1924/2006 — Calificarea unui vin drept „ușor de digerat” — Indicarea unei acidități scăzute — Băuturile care conțin mai mult de 1,2 % alcool în volum — Interzicerea mențiunilor de sănătate — Carta drepturilor fundamentale a Uniunii Europene — Articolul 15 alineatul (1) — Libertatea de alegere a ocupației — Articolul 16 — Libertatea de a desfășura o activitate comercială — Compatibilitate]

27.10.2012   
            
            
               RO
            
            
               Jurnalul Oficial al Uniunii Europene
            
            
               C 331/3
            
         
      Hotărârea Curții (Camera a treia) din 6 septembrie 2012 (cerere de pronunțare a unei hotărâri preliminare formulată de Bundesverwaltungsgerichts — Germania) — Deutsches Weintor eG/Land Rheinland-Pfalz
      (Cauza C-544/10) (1)
      
      (Trimitere preliminară - Apropierea legislațiilor - Sănătate publică - Informarea și protecția consumatorilor - Etichetarea și prezentarea produselor alimentare - Noțiunile „mențiuni nutriționale” și „de sănătate” - Regulamentul (CE) nr. 1924/2006 - Calificarea unui vin drept „ușor de digerat” - Indicarea unei acidități scăzute - Băuturile care conțin mai mult de 1,2 % alcool în volum - Interzicerea mențiunilor de sănătate - Carta drepturilor fundamentale a Uniunii Europene - Articolul 15 alineatul (1) - Libertatea de alegere a ocupației - Articolul 16 - Libertatea de a desfășura o activitate comercială - Compatibilitate)
      (2012/C 331/04)
      Limba de procedură: germana
      
         Instanța de trimitere
      
      Bundesverwaltungsgerichts
      
         Părțile din acțiunea principală
      
      
         Reclamantă: Deutsches Weintor eG
      
         Pârâtă: Land Rheinland-Pfalz
      
         Obiectul
      
      Cerere de pronunțarea unei hotărâri preliminare — Bundesverwaltungsgericht — Interpretarea articolului 6 alineatul (1) primul paragraf UE în raport cu articolul 15 alineatul (1) și articolul 16 din Carta drepturilor fundamentale ale Uniunii Europene, precum și a articolului 4 alineatul (3) în raport cu articolul 2 alineatul (2) punctul 5 sau cu articolul 10 alineatul (3) din Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (JO L 404 p. 9, Ediție specială, 15/vol. 18, p. 244), astfel cum a fost modificat ultima dată de Regulamentul (UE) nr. 116/2010 al Comisiei din 9 februarie 2010 (JO L 37 p. 16) — Denumirea unui vin ca fiind ușor digerabil indicându-se aciditatea sa redusă — Interdicția mențiunilor de sănătate în privința băuturilor care conțin mai mult de 1,2 % alcool în volum — Noțiunea „mențiune de sănătate”
      
         Dispozitivul
      
      
                  1.
               
               
                  Articolul 4 alineatul (3) primul paragraf din Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare, astfel cum a fost modificat în ultimul rând prin Regulamentul (UE) nr. 116/2010 al Comisiei din 9 februarie 2010, trebuie interpretat în sensul că termenii „mențiune de sănătate” acoperă o descriere precum „ușor de digerat” însoțită de menționarea unui conținut redus de substanțe percepute ca negative de un număr mare de consumatori.
               
            
                  2.
               
               
                  Este compatibil cu articolul 6 alineatul (1) primul paragraf TUE să i se interzică fără excepție, prin Regulamentul nr. 1924/2006, astfel cum a fost modificat prin Regulamentul nr. 116/2010, unui producător sau unui distribuitor de vinuri să utilizeze o mențiune de tipul celei în cauză în acțiunea principală, chiar dacă această mențiune este în sine corectă.
               
            
         (1)  JO C 72 din 05.03.2011.